બીજેપીની રાષ્ટ્રીય કાર્યકારિણીની બેઠકમાં એ પ્રસ્તાવ લાવવામાં આવી શકે છે કે વર્ષ 2019માં લોકસભાની ચૂંટણી વર્તમાન અધ્યક્ષ અમિત શાહના નેતૃત્વમાં લડવામાં આવે. News18ને સુત્રો દ્વારા મળેલી માહિતી પ્રમાણે આ સંબંધે કાર્યકારિણીમાં પ્રસ્તાવ લાવવામાં આવી શકે છે. એનો મતલબ એ છે કે અમિત શાહનો કાર્યકાળ વધશે. અમિત શાહનો કાર્યકાળ 2019ના જાન્યુઆરીમાં ખતમ થઈ રહ્યો છે. જોકે લોકસભાની ચુંટણી હોવાથી અધ્યક્ષની ચૂંટણી એક વર્ષ પછી કરાવવામાં આવે તેવી સંભાવના છે.